רחל טבת-ויזל

רחל טבת-ויזל (נולדה ב-16 באוגוסט 1963) היא נציבת קבילות החיילים, וקצינת צה"ל במילואים בדרגת תת-אלוף. בעלת תואר ראשון ושני במשפטים באוניברסיטת בר-אילן ובוגרת תוכנית למנהלים בכירים של "קרן ווקסנר". בתפקידה האחרון בשירות הקבע שימשה  כיועצת הרמטכ"ל לענייני מגדר. לאחר סיום שירותה הצבאי, שימשה כמנכ"לית הרלב"ד, מכהנת החל מחודש פברואר 2021 כנציבת קבילות החיילים והיא האישה הראשונה בתפקיד זה.

ביוגרפיה
טבת-ויזל גדלה והתחנכה בבית דתי בקריית אונו, למדה באולפנת צפירה ולאחר מכן בתיכון הדתי בבני ברק. אביה, יצחק טבת, היה פעיל בעלייה היהודית מצפון אמריקה ושימש כשליח הסוכנות היהודית ובני עקיבא באנגליה ובארצות הברית.

טבת-ויזל החלה לשרת בצה"ל כמורה חיילת מטעם המחלקה לתרבות תורנית. כשהתגייסה נחשבה לחיילת בודדה משום שהמשפחה שהתה בניו יורק בשליחות מטעם הסוכנות היהודית. לאחר מספר חודשים הרגישה שאינה ממצה את עצמה ואת השירות. היא חזרה לבה"ד 12 וביקשה לשנות שיבוץ. נשלחה לקורס מ"כיות. ולאחר מכן החלה את שירותה במערך הח"ן (כיום מערך מגל) בו שירתה במגוון תפקידי פיקוד עד לתפקיד מפקדת קורס קציני פיקוד שלאחריו השתחררה מצה"ל.

לאחר שחרורה מצה"ל למדה משפטים באוניברסיטת בר-אילן ועברה התמחות במשרד מסחרי, לאחר זמן מה חזרה לצה"ל כתובעת בפרקליטות הצבאית. שירתה כתובעת בפיקוד מרכז, שופטת בבית הדין הצבאי ביפו,  ונשיאת בית הדין הצבאי של פיקוד הצפון, פיקוד המרכז, חיל האוויר וחיל הים וכנשיאת בית הדין הצבאי המיוחד.

בשנים 2012 עד 2016 שירתה כיועצת הרמטכ"ל לענייני מגדר. במהלך שירותה בתפקיד זה החל לפעול מרכז לנפגעי תקיפה מינית בצה"ל בצריפין, התומך בחיילים ובחיילות שנפגעו על רקע מיני. המרכז מספק מענה משולב של סיוע וליווי לצד טיפול רגשי הניתן על ידי צוות טיפול ייחודי. כמו כן הובילה הליכים שקידמו שירות נשים דתיות בצה"ל, הוספת גדודי לחימה מעורבים, העלאת מספר הנשים המשרתות בתפקידים טכנולוגיים וקביעת נהלים הנוגעים לשילוב האוכלוסייה הלהט"בית בצה"ל. המהלך כהונתה הובילה לשינוי שם המערך שבפיקודה ל"יוהל"ם" - יועצת הרמטכ"ל לענייני מגדר, במקום "יוהל"ן" - יועצת הרמטכ"ל לענייני נשים. המהלך אושר על ידי הרמטכ"ל, רב-אלוף גדי איזנקוט. אחר שחרורה מצה"ל, מונתה ב-2017 למנכ"לית הרשות הלאומית לבטיחות בדרכים.

בדצמבר 2020 החליט שר הביטחון בני גנץ למנות אותה לנציבת קבילות חיילים. ב-16 בפברואר 2021 הושבעה לתפקיד זה והיא האישה הראשונה המכהנת בו.

טבת-ויזל נשואה ואם לשלושה. מתגוררת בשוהם.

קישורים חיצוניים

הערות שוליים

קצינות צה"ל בדרגת תת-אלוף
תתי-אלופים בצה"ל
יועצות הרמטכ"ל לענייני מגדר
שופטי בתי הדין הצבאיים
שופטות בתי הדין הצבאיים
מנהלות ישראליות
מנהלים ישראלים
בוגרות אולפנת צפירה
בוגרי תיכון עירוני דתי בני ברק
בוגרות אוניברסיטת בר-אילן: משפטים
בוגרי אוניברסיטת בר-אילן: משפטים
קציני צה"ל בוגרי תוכנית המנהיגות הבכירה של קרן וקסנר
קצינות צה"ל בוגרות תוכנית המנהיגות הבכירה של קרן וקסנר
נציבי קבילות החיילים
שוהם: אישים
חיילי צה"ל במלחמת לבנון הראשונה
חיילי צה"ל במלחמת לבנון השנייה
מנכ"לי הרשות הלאומית לבטיחות בדרכים
ישראליות שנולדו ב-1963
ישראלים שנולדו ב-1963